钦定古今图书集成/理学汇编/文学典/第095卷 > 王稌
## 钦定古今图书集成/理学汇编/文学典/第095卷 > 王稌

按《浙江通志》：“稌字叔丰，义乌人。自幼潜心勉学，博览
群书。侍父入蜀，游学京师。及父殁，扶柩归葬，终丧复
登方孝孺之门以卒。所业文行重于士林。及孝孺被
刑狼籍，人莫敢收，稌与郑恂潜至聚宝门外求其骸
骨以归，祸几不测，人称其谊。永乐中，以儒士举，预修
郡邑志及采上二朝实录事迹，以病聩不仕。所著有
‘《青岩类槁》’。”